Sergej Rahmanjinov
Sergej Vasiljevič Rahmanjinov (ruski: Сергей Васильевич Рахманинов; 1. april 1873 – 28. mart 1943) bio je ruski pijanist, dirigent i kompozitor. Jedan od najvećih pijanističkih virtuoza svog doba, a kao kompozitor bio je skoro posljednji veliki predstavnik na prijelazu iz vremena kasnog ruskog romantizma u klasičnu muziku. Rani utjecaji Petra Iljiča Čajkovskog, Nikolaja Rimskog-Korsakova i drugih ruskih kompozitora omogućili su temeljiti razvoj njegovog ličnog umjetničkog izraza koji je objedinjavao naglašenu liriku, izražajnu širinu, strukturalnu genijalnost i tonsku paletu bogatih, prepoznatljivih orkestralnih boja. Klavir je imao istaknuto mjesto u kompozicionom stvaralaštvu Sergeja Rahmanjinova. Iskoristio je svoju vještinu kao koncertni izvođač u potpunosti istražujući izražajne mogućnosti instrumenta. Čak i u njegovim najranijim radovima, pokazao je potpuno razumijevanje idiomatskog pisanja muzike za klavir i upečatljiv dar za melodiju.